CELEX: 32013R0233
Language: mt
Date: 2013-03-15 00:00:00
Title: Regolament ta’ Implimentazzjoni tal-Kummissjoni (UE) Nru 233/2013 tal- 15 ta’ Marzu 2013 li jiffissal-ammont tal-għajnuna għar-riport u tal-għajnuna b’rata fissa għal ċerti prodotti tas-sajd għas-sena tas-sajd 2013

16.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 74/13
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 233/2013
   tal-15 ta’ Marzu 2013
   li jiffissal-ammont tal-għajnuna għar-riport u tal-għajnuna b’rata fissa għal ċerti prodotti tas-sajd għas-sena tas-sajd 2013
   IL-KUMMISSJON EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 104/2000 tas-17 ta’ Diċembru 1999 dwar l-organizzazzjoni komuni tas-swieq tas-sajd u l-prodotti tal-akkwakultura (1),
   Wara li kkunsidrat ir-Regolament tal-Kummissjoni (KE) Nru 2814/2000 tal-21 ta’ Diċembru 2000 li jistabbilixxi r-regoli dettaljati għall-applikazzjoni tar-Regolament tal-Kunsill (KE) Nru 104/2000 dwar l-għoti ta’ għajnuna li tinġieb ‘il quddiem ta’ ċerti prodotti tas-sajd (2), u b’mod partikolari l-Artikolu 5 tiegħu,
   Wara li kkunsidrat ir-Regolament tal-Kummissjoni (KE) Nru 939/2001 tal-14 ta’ Mejju 2001 li jistabilixxi regoli dettaljati għall-applikazzjoni tar-Regolament tal-Kunsill (KE) Nru 104/2000 rigward l-għoti ta’ għajnuna b’rata fissa għal ċerti prodotti tas-sajd (3), u b’mod partikolari l-Artikolu 5 tiegħu,
   Billi:
   
               (1)
            
            
               Ir-Regolament (KE) Nru 104/2000 jipprevedi li tista’ tingħata għajnuna għal kwantitajiet ta’ ċerti prodotti friski rtirati mis-suq u li jew jiġu pproċessati sabiex jiġu stabbilizzati u maħżuna inkella jiġu priżervati.
            
         
               (2)
            
            
               L-għan ta’ dik l-għajnuna huwa li l-organizzazzjonijiet tal-produtturi jitħeġġu b’mod xieraq biex jipproċessaw jew jippreżervaw il-prodotti rtirati mis-suq sabiex il-qirda tagħhom tiġi evitata.
            
         
               (3)
            
            
               Il-livell tal-għajnuna ma għandux ikun tali li jħarbat il-bilanċ tas-suq tal-prodotti inkwistjoni jew jgħawweġ il-kompetizzjoni.
            
         
               (4)
            
            
               Il-livell tal-għajnuna ma għandux jisboq il-kostijiet tekniċi u finanzjarji assoċjati mal-operati essenzjali biex il-prodott jiġi stabbilizzat u maħżun kif dokumentati fl-Unjoni matul is-sena tas-sajd ta’ qabel is-sena inkwistjoni.
            
         
               (5)
            
            
               Biex ma jixxekkilx l-operat tas-sistema ta’ intervent fis-sena 2013, dan ir-Regolament għandu japplika b’lura mill-1 ta’ Jannar 2013.
            
         
               (6)
            
            
               Il-miżuri previsti f’dan ir-Regolament huma skont l-opinjoni tal-Kumitat stabbilit bir-Regolament (KE) Nru 104/2000,
            
         ADOTTAT DAN IR-REGOLAMENT:
   Artikolu 1
   Għas-sena tas-sajd 2013, l-ammonti ta’ għajnuna mħollija għas-sena ta’ wara kif imsemmi fl-Artikolu 23 tar-Regolament (KE) Nru 104/2000, u l-ammonti ta’ għajnuna b’rata waħda msemmija fl-Artikolu 24(4) ta’ dak ir-Regolament, għandhom jiġu stipulati fl-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mill-1 ta’ Jannar 2013.
   
      Dan ir-Regolament jorbot fl-intier tiegħu u huwa applikabbli direttament fl-Istati Membri kollha.
      Magħmul fi Brussell, il-15 ta’ Marzu 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 17, 21.1.2000, p. 22.
   
      (2)  ĠU L 326, 22.12.2000, p. 34.
   
      (3)  ĠU L 132, 15.5.2001, p. 10.
   
      ANNESS
      1.   L-ammont ta’ għajnuna għar-riport għall-prodotti elenkati fl-Anness I, il-Partijiet A u B u għal-lingwata komuni (Solea spp.) elenkata fl-Anness I, il-Parti C tar-Regolament (KE) Nru 104/2000
      
                  Metodi ta’ pproċessar elenkati fl-Artikolu 23 tar-Regolament (KE) Nru 104/2000
               
               
                  Għajnuna
                  (EUR/tunnellata)
               
            
                  1
               
               
                  2
               
            
                  
                              I.
                           
                           
                              Iffriżar u ħżin tal-prodotti sħaħ, bil-ġewwieni mneħħi u bir-ras, jew prodotti mqattgħin
                           
                        
               
                   
               
            
                  
                              —
                           
                           
                              Sardin tal-ispeċi Sardina pilchardus
                              
                           
                        
               
                  368 
               
            
                  
                              —
                           
                           
                              Speċi oħra
                           
                        
               
                  298 
               
            
                  
                              II.
                           
                           
                              Il-qtugħ fi fletti, l-iffriżar u l-ħżin
                           
                        
               
                  410 
               
            
                  
                              III.
                           
                           
                              Tmelliħ u/jew tnixxif u ħżin tal-prodotti sħaħ, bil-ġewwieni mneħħi u bir-ras, jew prodotti mqattgħin jew maqtugħin fi fletti
                           
                        
               
                  280 
               
            
                  
                              IV.
                           
                           
                              Marinar u ħżin
                           
                        
               
                  264 
               
            
         
      2.   Ammont ta’ għajnuna għar-riport għall-prodotti l-oħra elenkati fl-Anness I, il-Parti C tar-Regolament (KE) Nru 104/2000
      
                  Metodi ta’ pproċessar u/jew ippriżervar elenkati fl-Artikolu 23 tar-Regolament (KE) Nru 104/2000
               
               
                  Prodotti
               
               
                  Għajnuna
                  (EUR/tunnellata)
               
            
                  1
               
               
                  2
               
               
                  3
               
            
                  
                              I.
                           
                           
                              Iffriżar u ħżin
                           
                        
               
                  Ksampu
                  (Nephrops norvegicus)
               
               
                  327 
               
            
                  Dnub tal-Ksampu
                  (Nephrops norvegicus)
               
               
                  250 
               
            
                  
                              II.
                           
                           
                              Tneħħija tal-irjus, iffriżar u ħżin
                           
                        
               
                  Ksampu
                  (Nephrops norvegicus)
               
               
                  295 
               
            
                  
                              III.
                           
                           
                              Sajran, iffriżar u ħżin
                           
                        
               
                  Ksampu
                  (Nephrops norvegicus)
               
               
                  327 
               
            
                  Granċijiet tal-ikel
                  (Cancer pagurus)
               
               
                  250 
               
            
                  
                              IV.
                           
                           
                              Pasturizzazzjoni u ħżin
                           
                        
               
                  Granċijiet tal-ikel
                  (Cancer pagurus)
               
               
                  392 
               
            
                  
                              V.
                           
                           
                              Ħżin tal-annimal ħaj f’tankijiet jew gaġeġ fissi
                           
                        
               
                  Granċijiet tal-ikel
                  (Cancer pagurus)
               
               
                  215 
               
            
         
      3.   Ammont ta’ għajnuna b’rata fissa għall-prodotti elenkati fl-Anness IV tar-Regolament (KE) Nru 104/2000
      
                  Metodi tal-ipproċessar
               
               
                  Għajnuna
                  (EUR/tunnellata)
               
            
                  
                              I.
                           
                           
                              Iffriżar u ħżin tal-prodotti sħaħ, bil-ġewwieni mneħħi u bir-ras, jew prodotti mqattgħin
                           
                        
               
                  298 
               
            
                  
                              II.
                           
                           
                              Il-qtugħ fi fletti, l-iffriżar u l-ħżin
                           
                        
               
                  410